Väike leidlaps Roman Šabak (1910-1941) kasvas üles kasuvanemate juures Nigula talus Saadjärve vallas. Käis seal 4-klassilises algkoolis. 1938. aastal lõpetas eksternina algkooli 6. klassi. Iseseisev elu algas 1928. aastal, kui Roman astus sõjaväeorkestrisse ning selle kõrvalt lõpetas ka Tartu Kõrgema Muusikakooli. Seda kõike saame lugeda tema omakäelisest elulookirjeldusest.  Palves Tartu Ülikooli majandusdirektorile märgib Roman Ellam (Roman muutis perekonnanime Šabak 1935. aastal Ellamiks. - Riigi Teataja Lisa nr 41, 28.05.1935), et on majanduslikult raskes seisus ning palub töökohta eksekuutori kontori ajutise tööjõuna.